
Sunt 22 de ani de când am scris acest „basm”. O dată cam la patru-cinci ani, 
simt însă nevoia să-l supun atenției publicului, spre a fi judecat și, la caz că 
m-am înșelat, admonestat. Ceea ce, iată, fac și de astă dată. 


Așadar, a fost odată un țăran sărac și cinstit, român. El putea fi deopotrivă 
bulgar, bosniac, albanez, slovac, sau ucrainean, importante fiind, nu atât 
etnia, cât sărăcia. În sătucul său natal, izolat de lume, se zvonise că undeva 
departe, peste nouă munți și nouă ţări, s-ar fi aflat o baroneasă înstărită, 
cu dărnicie fără seamăn, pe care ar fi chemat-o Uniunea Europeană. Și 
zvonul nu era numai zvon, căci văzuse omul prin vecini, ba pe unul, ba pe 
altul, fălindu-se cu darurile acesteia. Drept care, într-o bună zi, și-a luat 


toiagul și a purces la drum. A bătut la poartă palatului și i s-a deschis. 


Doamna cea mare l-a primit, l-a poftit să șadă și, fiindcă era peste măsură 
de ostenit, l-a îmbiat cu Coca-Cola și gumă de mestecat. Țăranul a gustat cu 
măsură din bucate și, nerăbdător, și-a spus păsul: „Mărită Doamnă Uniune, 
am auzit că faci daruri celor nevoiași. Eu am acasă pământ bun, ape 
limpezi, am și păduri bătrâne. larnă însă-i cam lungă la mine în ţinut, 
aproape șapte-opt luni pe an. Că să lucrez bine, aș avea nevoie deo 


pereche de încălțări. Sunt desculț și mi-e frig. Doar atât îţi cer”. 


Doamna Uniune Europeană l-a mășurat din cap până în picioare și a rămas 
cu privirea pironită la degetele acestora, vineţii, înfrigurate, bătătorite și 
prăfuite de drum. Apoi a glăsuit: „Omule, eșți desculț și eu te înțeleg. Dar 
tot ce-ţi pot oferi este o bașcă. Una nouă și de firmă vestită. Știu eu?... 


Armani, Versace... Ține de frig, de ploaie...”. 


Omul a luat bașca, a oftat dezamăgit, a mulţumit și a făcut calea-ntoarsă 
spunându-și: „Totuși e doamna bună. Putea să nu-mi dea nimic”. A trecut 
iarnă și, din gerurile ei cumplite, omul a ieșit destul de bine, doar cu un 
deget - cel mic de la piciorul stâng - degerat. Apoi, vara istovindu-se, a 
purces iar pe lungul drum al Doamnei Uniuni, spunându-i pasul vechi: 
„Sunt desculț. O pereche de încălțări mi-ar prinde tare bine”. Doamna l-a 
privit cu înțelegere și căldură, l-a ospătat cu Coca-Cola, oferindu-i iar o 
bașcă nouă-nouţă, Steilmann. „Dacă-i pe degeaba, merită s-o iau”, își spune 


la întoarcere ţăranul cel sărac și cinstit. 


larna a trecut cu chiu cu vai și, în afară altui deget de la picior - numai unul 


-, degerat și amputat, omul n-a avut de suferit. 


A urmat primăvară, vara și, pe când frunzele s-au îngălbenit, țăranul și-a 
amintit de doamna cea darnică, pornind iar spre ea, să-și încerce norocul. 
Dinaintea acesteia și-a băut cu poftă paharul de Coca-Cola, ba a mai și 
cerut unul, căci începuse să-i placă, dar de întors s-a întors tot cu o bașcă. 
Totuși nu s-a dat bătut. An după ana străbătut calea plin de speranţă, 
primind cu politețe stiutul dar. Până într-o iarnă, când zăpezile și gerurile 
au fost mai amarnice ca niciodată. Prins cu treburile, picioarele i-au 
degerat, sau cangrenat și doctorul a trebuit să i le amputeze, spre a-i salva 


viața. 


Purtat pe brațe de vecini, omul a bătut la poartă Doamnei Uniuni care, iute, 
și-a dat seama de trebuinţe, făcându-i cadou un cărucior de invalid, cu 
rotile, nou și strălucitor, având douăzeci și una de viteze și baterii solare. 
Omul a mulţumit și, întorcandu-se în satul său, a stârnit cu mășinăria cea 
arătoasă mari invidii. De aici i s-a tras un necaz: într-o noapte a fost călcat 
de hoți. Acesția nu găsiseră mare lucru, dar plecăseră acasă cu saci întregi 


de băști. Oameni cu frică de Dumnezeu, îi lasăseră, totuși, căruciorul. 


În prag de iarnă, ţăranul s-a pomenit astfel fără bașcă. Așezat comod în 
căruciorul său silențios, a pornit iar cale de nouă munţi și nouă ţări, s-a 
înfățișat Doamnei Uniuni și i-a spus: „Mărită Doamna, m-au călcat hoţii și, 
acum la căderea zăpezii, sunt cu capul descoperit. Fii bună și da-mi o 
bașcă, fiindcă știu că ai și poţi”. Doamna l-a mășurat din cap până la brâu - 
că de acolo începea căruțul - și, gânditoare, i-a spus: „Bade dragă, eu te 
înţeleg... Dar, tot ce-ţi pot dărui acum este o pereche de încălțări... Ă 
propos... Așa cum te văd de schilod, cred că nu poți munci. Nu-mi vinzi mie 
pământul dumitale? Cu banii primiţi ai putea să-ți cumperi cea mai bună 
bașcă”. 

Proiectul "Anul European al Tineretului Generaţia fără bariere - Suntem 


altfel”, finanţat prin Grantul Erasmus+ are ca obiect prevenirea consumului 
de droguri și promovarea sănătății mintale și prevede o serie de acțiuni 
care se vor desfășura pe parcursul lunii aprilie în 20 de centre universitare. 


Campania de informare a fost conferinţa de training, care s-a desfășurat în 
perioada 1 - 3 aprilie 2024, în judeţul Brașov, cu scopul de a forma 
studenții participanţi care vor disemina informaţiile dobândite în cadrul 
celui de-al doilea eveniment, respectiv Caravana, care a avut loc în 
perioada 4-26 aprilie 2024, în 20 de centre universitare din România: 
Suceava, lași, Bacău, Galaţi, Constanţa, București, Ploiești, Târgoviște, 
Pitești, Brașov, Sibiu, Târgu Mureș, Cluj, Baia Mare, Oradea, Arad, 


Timișoara, Târgu Jiu, Petroșani și Craiova. 


Instituţiile partenere acestui eveniment au fost: Ministerul Afacerilor 
Interne; Agenţia Naţională Antidrog; Poliția Română; Agenţia Naţională 
Împotriva Traficului de Persoane; Ministerul Sănătăţii; Ministerul Educaţiei; 
Ministerul Justiţiei; Administraţia Naţională a Penitenciarelor; Autoritatea 
Naţională pentru Protecţia Drepturilor Copilului și Adopţie; Consiliul 
Naţional al Rectorilor; Centrul Naţional de Sănătate Mintală și Lupta 
Antidrog; Teen Challenge România; ICEU Training Group; Federaţiie 
Studențești. 


Proiectul “Caravana fără bariere ” a început pe 1 aprilie, de ziua păcălelilor, 
și nu a fost decât o păcăleală, deoarece este o campanie electorală 
mascată, marca PSD. 


Cu toate că în Ministerul Familiei, Tineretului și Egalităţii de Șanse există o 
direcție pentru tineret și o direcție de proiecte Erasmus, pentru aceast 
proiect Erasmus+ pentru tineret, manager de proiect a fost Anca Beu din 


cadrul altui departament. 


De ce Natalia Elena Intotero a ales un 
angajat de la Direcţia Familiei pentru a 
gestiona acest proiect? 


În fapt, acest proiect nu are decât două componente: campania electorală 
PSD și deturnarea de fonduri europene prin programul Erasmus+. 


În cadrul caravanei "Fără bariere” - TOT adevărul despre droguri, elevilor și 
studenților prezenţi în sală le-au vorbit foști consumatori de droguri de la 
centrul TeenChallenge, singurul centru privat din România care nu poate 
rezolva situația zecilor de tineri din ţara noastră aflaţi în aceeași situație. 
Aceștia au descris experiențele pe care le-au avut, sau modul în care 
drogurile le-au distrus relațiile cu familia, disperarea și epuizarea părinţilor, 
dar mai ales le-auvorbit despre neputința de a renunţa la droguri și despre 


consecinţele consumului de droguri asupra sănătăţii. 


Moderatorul acestui program s-a străduit, de fiecare dată fără succes, să 


animeze sala, începând cu mici glumiţe la care sala nu a reacţionat deloc, 


irmate rla nrezantările nartirinantilar: ranrezantantii IPl ANA - Cantriil da 

Prevenire, Evaluare și Consiliere Antidrog, Agenţia Naţională Împotriva 
Traficului de Persoane, Inspectoratele Judeţene de Jandarmi, Centrul 
Naţional de Sănătate Mintală și nu în ultimul rând, reprezentanții locali ai 
PSD. 


Interacțiunea cu cei din sală a fost redusă la răspunsurile la câteva 
întrebări anonime pe care le-ar fi adresat unii dintre cei prezenți prin 
scanarea codului QR de pe ecrane și pe care moderatorul le-a citit după o 
tabletă, în timp ce pentru două sau trei întrebări directe către sală s-au 


ridicat doar puține mâini, aceasta fiind toată dinamica și interacțiunea. 


Totul s-a terminat rapid, la fel de rapid probabil cum au și organizat, după 
aproximativ o oră, cu toate că orice conferinţă antidrog are, de obicei, o 


durată de 2-3 ore. 


În postarea din 19 aprilie de pe site-ul Ministerului Familiei, Tineretului și 
Egalităţii de Șanse se poate observa o fotografie în care apar cei doi șoferi 
ai ministerului, în speţă Mitică și Nicușor, care nu știm în ce rol au avut în 
cadrul evenimentului: de speakeri sau de consumatori. 

Interesant este că la acest eveniment au participat în afară de studenți și 


elevi, și nu putem să nu ne întrebăm dacă participarea elevilor la aceste 
evenimente a avut loc în urma unor parteneriate între Ministerul Familiei, 
Tineretului și Egalităţii de Șanse și Inspectoratele școlare județene, sau 
dacă au existat acorduri ale părinţilor pentru postările de pe site-ul oficial 
al Ministerului Familiei, Tineretului și Egalităţii de Șanse pentru ca imagine 


acestora să fie făcută publică. 

Impactul acestei campanii antidrog, după cum se poate observa pe site-ul 


Ministerului Familiei, Tineretului și Egalităţii de Șanse, este aproape nul, 
fiind un eveniment prin care nu s-a dorit decât campanie PSD și deturnare 


de fonduri europene prin programul Erasmus +. Mai mult, din cauza 


acestei așa-zise campanii pot fi puse în pericol alte campanii antidrog 


făcute de specialiști, deoarece așa cum s-a putut observa, pe parcursul 


acesteia, cu mici excepții, au vorbit doar indivizi aflaţi în treabă. 


Va urma. 

